cyanic-selkie/wikianc huggingface dataset:
Ziņu pratība
"Filtru burbulis"
Mūsdienu lielajā datu plūsmā ir svarīgi kontrolēt un atlasīt dažādu informāciju, tāpēc vairākas mediju platformas izmanto dažādus informācijas filtrus. Patērējot facebook, tiek veikta katra lietotāja datu analīze, tiek ievākta dažāda informācija. Šie meklētāji pielāgojas lietotāja interesēm un iepriekšējiem meklējumiem dažādās vietnēs (visbiežāk Google un Youtube), tāpēc var rasties gadījumi, kad, meklējot vienādu informāciju divos dažādu lietotāju datoros, tiek atrastas divas pilnīgi atšķirīgas lietas. Šos procesus visbiežāk kontrolē dažādas tehnoloģijas, proti, filtru programmatūras, kuras izveido algoritmu, kurā ir ietverta informācija par katra lietotāja interesēm un paradumiem, kas katram cilvēkam ir atšķirīgi. Facebook filtru burbuli var vērtēt divejādi, proti, filtrs palīdz lietotājam vieglāk atrast sev piemēroto informāciju, bet tajā pašā laikā, lietotājam nenojaušot, viņš tiek ierobežots, tādējādi nesaņemot cita veida un avotu informāciju, kura palīdzētu labāk spriest atbilstošajās situācijās. Šādu situāciju sauc par dzīvošanu „burbulī”, kad indivīdam rodas sajūta, ka apkārt esošā sabiedrība domā un interesējas tieši par to, ko viņš. Tā ir diezgan bīstama parādība, kura izveido it kā paralēlu pasauli, kurā viss ir citādāk, proti, viss ir pielāgots konkrētajam cilvēkam.
Arnolds Milbrets
Arnolds Milberts (dzimis Liepājā, miris ) bija latviešu aktieris.
1923. gadā beidzis Liepājas tehnikumu. Strādājis Liepājas teātrī un Nacionālajā teātrī.
FIlmējies fimās ""Ciklons" sāksies naktī", "Purva bridējs", "Hipokrāta zvērests", "Kapteinis Nulle", "Diena bez vakara", "Tava laime", "Latviešu strēlnieka stāsts", "Cēloņi un sekas", "Salna pavasarī" un "Mājup ar uzvaru".
1979. gada laikapstākļi Latvijā
Šajā lapā ir apkopoti '''1979. gada laikapstākļi Latvijā.''' 1978/1979. gada ziema bija visaukstākā 1970. gados un viena no aukstākajām 20. gadsimtā.
Jūlijs
Visaukstākais jūlijs Rīgā novērojumu vēsturē — mēneša vidējā gaisa temperatūra bija +14,3 °C. Tikai pāris dienas bija saulainas. Rīgas centra meteoroloģiskajā novērojumu stacijā mēneša nokrišņu summa sasniedza 117,3 mm.
Oktobris
Līdzās 1951. gadam, 1979. gada oktobrī tika novērots vismazāk nokrišņu. Mēneša nokrišņu daudzums vidēji valstī bija tikai 12–13 mm, un daudzviet mēneša nokrišņu daudzums bija zem 10 mm. Rīgā mēneša nokrišņu summa bija 18,2 mm (izglāba 1. oktobris, kad nolija 10 mm).
Laikapstākļu statistika Rīgā
Gaisa temperatūras absolūtais mēneša minimums, maksimums (°C) un mēneša vidējā temperatūra, kā arī tās novirze no ilggadējās novērojumu normas. Mēneša nokrišņu summa (mm), nokrišņu summa pa dekādēm un vienas diennakts nokrišņu maksimums.
Dati no Starptautiskās lidostas "Rīga" meteoroloģiskās novērojumu stacijas.
Kopumā gada laikā Rīgā tika novērots šādas atmosfēras parādības:
Gaisa temperatūras fakti Rīgā
Dienas zemākā gaisa temperatūra un nakts augstākā gaisa temperatūra Rīgā. Dati no Starptautiskās lidostas "Rīga" meteoroloģiskās novērojumu stacijas.
Zemākā gaisa temperatūra dienā:
Augstākā gaisa temperatūra naktī:
Barnimas apriņķis
Barnimas apriņķis ir apriņķis Vācijā, Brandenburgas federālajā zemē. Apriņķis robežojas ar Brandenburgas Markas-Oderlandes, Oberhāfeles un Ukermarkas apriņķiem, Berlīni, kā arī Poliju.
Barnimas apriņķis iedalās 3 pilsētās un 7 kopienās. Pilsētas ir Bernava pie Berlīnes, Ēbersvalde un Verneihene, bet kopienas - Ārensfelde, Panketāle, Šorfheide, Vandlica bez sīkāka iedalījuma un Bīzentāle-Barnima, Brica-Horīne-Oderberga, Joahimstāle (Šorfheide) ar sīkāku iedalījumu.
Barnimas apriņķa Hoenfīnovā dzimis Vācijas kanclers Teobalds fon Betmanis-Hollvegs (Theobald von Bethmann-Hollweg, 1856 – 1921).
Šventoja
Šventoja, agrāk arī Sventa, ir upe, kas tek caur Lietuvas ziemeļaustrumu daļu. Upe ir 242 km gara, tās izteka atrodas pie Dūkštas pilsētas Ignalinas rajona pašvaldībā. Ietek Neres upē pie Jonavas.
Vēsture
13. gadsimtā Šventojas upes baseinā atradās ķēniņam Mindaugam pakļautā Lietavas zeme, pie Anīkšču pilsētas atrodas Šeimīnišķēļu pilskalns, viena no visiespējamākajām vietām, kur atradusies Mindauga pils Voruta. Pēc Mindauga kristīšanās viņš 1255. gadā atteicās no Sēlijas zemes par labu Rīgas arhibīskapam. Dāvinātās teritorijas dienvidu robeža gāja pa Sventas (tagad Šventojas) upi, Latuvas upi, Lavenas upi līdz Mūsas upei.
Līdz 14. gadsimta sākumam Šventojas upes labā krasta zemes atradās žemaišu pakļautībā, bet vēlāk Lietuvas dižkungs Vītenis Žemaitijas robežu atvirzīja līdz Nevēžas upei.
Vikipēdija japāņu valodā
Vikipēdija japāņu valodā (ja, Wikipedia Nihongo-ban) ir bezmaksas tīmekļa enciklopēdijas Vikipēdijas japāņu valodas versija. Tā darbojas kopš 2001. gada marta un ir viena no pirmajām Vikipēdijas versijām.
Pēc 2014. gada oktobra datiem tajā bija vairāk kā 930 000 rakstu, bet 2020. gada janvārī vairāk nekā 1,187 miljoni rakstu un tā bija trīspadsmita lielākā Vikipēdijas versija pēc ievietoto rakstu skaita. Pilnīgākajiem un kvalitatīvākajiem rakstiem tiek piešķirts vērtīga vai laba raksta statuss.
Rūpnieki (Valmieras pagasts)
Rūpnieki ir ciems Valmieras novada Valmieras pagastā pie autoceļa A3 (Inčukalns—Valmiera—Igaunijas robeža (Valka)).
Mali impērija
Mali impērija, arī Mandena vai Mandena Kurufaba, bija valsts Rietumāfrikā no aptuveni 1230. gada līdz 1670. gadam. Valsti izveidoja Sundiata Keita, kas vēlāk, it īpaši valdnieka Musas Keitas valdīšanas laikā, bija ļoti bagāta. Impērijā cilvēki savā starpā runāja galvenokārt mandenu valodās. Tā bija visu laiku lielākā impērija Rietumāfrikā, un tai bija liela ietekme uz Rietumāfrikas kultūru, paražām, likumiem. Lielākā daļa informācijas par šo impēriju nāk no 14. gadsimta arābu vēsturnieka Ibn Haldūna, berberu ceļotāja Ibn Batūtas un 16. gadsimta berberu diplomāta Leo Afrikāņa darbiem. Vēl nozīmīgs informācijas avots ir mandinku mutvārdu ceļā nodotā informācija.
Mūsdienās Mali impērijas teritorijā atrodas šādas valstis: Mali, Mauritānija, Senegāla, Gambija, Gvineja, Gvineja-Bisava, Kotdivuāra un Nigēra.
Nātre (nozīmju atdalīšana)
Nātre var būt:
Andris Makovskis
Andris Makovskis (dzimis Rīgā,  miris ) bija latviešu aktieris.
1986. gadā absolvējis Tautas kinoaktieru studiju. 1992. gadā beidzis Latvijas Mūzikas akadēmiju. Līdz 1995. gadam bijis Daugavpils teātra aktieris. Pēc tam spēlējis vairākos Rīgas teātros — Jaunajā Rīgas teātrī, Nacionālajā teātrī, kā arī neatkarīgajos teātros Kabata un Skatuve. 1998. gadā sācis strādāt Dailes teātrī.
UNESCO Pasaules mantojuma vietas Centrālāfrikas Republikā
Sarakstā apkopotas tās vietas Centrālāfrikas Republikā, kas iekļautas UNESCO Pasaules mantojuma sarakstā. Kopā UNESCO sarakstā no Centrālāfrikas Republikas ir iekļautas 2 vietas (visi dabas objekti), savukārt 9 vietas ir iekļautas oficiālajā kandidātu sarakstā. Viena vieta (Manovo-Gundas-Senflorī nacionālais parks) ir atzīta kā apdraudētais objekts, kurš tuvākajā nākotnē varētu tikt iznīcināts. Centrālāfrikas Republika Pasaules mantojuma konvenciju ratificējusi 1980. gada 22. decembrī.
Sarakstā iekļautie objekti
{{Legend|#FFE6BD|Apdraudētais objekts|outline=silver}} {{Legend|#D0E7FF| — Pārrobežu objekts|outline=silver}}
Glāznieksala
Glāznieksala (arī Glāznieku sala) ir skrajciems Krustpils pagasta ziemeļos, uz dienvidiem no Glāzniekiem.
Ciema teritorijā atrodas privātmājas. Vairākas mājas jau sabrukušas, pamestas vai neapdzīvotas. Vairākas mājas atrodas tuvu Glāznieku ciema mājām. Satiksmi pāri Aiviekstei nodrošina tilts, kas atrodas pie Pūķiem.
Ciema rašanās
Pēc tautas skaitīšanas datiem 1897. gadā Glāznieksalā bijušas divas sētas, kurās dzīvojuši plostnieka—uzņēmēja un zemnieka ģimenes. 1906. gadā sādžai "ГлазниекьСола" zemes platība bijusi 29 desetīnas ar vienu sētu, kurā dzīvojuši 6 iedzīvotāji. 1943. gadā Glāznieksalā bijuši 12 māju īpašnieki, kopā dzīvojuši 32 cilvēki.
Līves (Virešu pagasts)
Līves ir ciems Smiltenes novada Virešu pagastā. Atrodas pagasta austrumu daļā 15 km no pagasta centra Virešiem, 42,5 km no novada centra Smiltenes un 165 km no Rīgas.
Apdzīvotā vieta atrodas nomaļus no autoceļa V411, Gaujas krastā.
Līvēs atrodas Zemnieku sētu grupa — Līvu ciems, vietējas nozīmes arhitektūras piemineklis.
Rune Velta
Rune Velta (dzimis ) ir bijušais Norvēģijas tramplīnlēcējs.
Pasaules kausā debitējis 2010. gada martā Oslo, kad ieņēma 43. vietu. Pasaules čempionātā lidošanā ar slēpēm ieņēma 2. vietu aiz Roberta Kraņeca. 2015. gada Pasaules čempionātā Falunā kļuva par pasaules čempionu lēcienos no normālā tramplīna un komandu sacensībās uz lielā tramplīna, kā arī ieguva sudraba medaļu jaukto komandu sacensībās un bronzas medaļu lēcienos no lielā tramplīna.
Piedalījies 2014. gada ziemas olimpiskajās spēlēs, lēcienos no normālā tramplīna iegūstot 22. vietu, lēcienos no lielā tramplīna — 24. vietu, bet komandu sacensībās ar Norvēģijas komandu — 6. vietu.
Kēnigsbrika
Kēnigsbrika ir pilsēta Vācijā, Saksijas zemē, Baucenes apriņķī.
Vēsture
Rakstos pirmoreiz minēta 1225. gadā. 1331. gadā pirmoreiz minēta kā pilsēta. Līdz 1635. gadam - Bohēmijas, vēlāk - Saksijas sastāvā. No 1906. līdz 1992. gadam pie pilsētas atradās armijas poligons.
Mēģinājumi nogalināt Volodimiru Zelenski
Priekšvēsture
Lai ātri izbeigtu t.s. "īpašo operāciju Ukrainā", tika plānots, ka Krievijas grupējumi ieies Ukrainas galvaspilsētā Kijivā un iznīcinās Ukrainas vadību. Prezidenta padomnieks Mihailo Podoļaks paziņoja, ka "Krievijas galvenais nolūks ir noņemt valsts augstāko vadību, radīt maksimālu paniku un mēģināt izveidot savu marionešu valdību".
Mēģinājumi
2022. gada februāra sākumā Krievijas prezidents Vladimirs Putins uzdeva Čečenijas vadītājam Ramzanam Kadirovam likvidēt Ukrainas vadītājus. Marta sākumā Ukrainas izlūkdienesti paziņoja, ka čečenu komandieri, kas nosūtīti, lai nogalinātu Zelenski, ir "likvidēti" ar Ukrainai pietuvinātu FSB aģentu palīdzību.
Tiek ziņots, ka vairāk nekā 400 krievu algotņu no Vāgnera grupas līdz 2022. gada februāra beigām atradās Kijivā ar pavēli nogalināt Zelenski un destabilizēt valdību, lai Krievija varētu pārņemt kontroli.
Mēģinājumu skaits
Konflikta laikā bija pretrunīgi ziņojumi par slepkavības mēģinājumu skaitu pret Zelenski. Prezidenta padomnieks Podoļaks atsaucās uz šo jautājumu, runājot ar Ukrainas ziņu aģentūru Pravda, sakot: "Mūsu ārvalstu partneri runā par diviem vai trim mēģinājumiem. Es uzskatu, ka bija vairāk nekā ducis mēģinājumu."
2022. gada marta sākumā Ukrainas Nacionālās drošības un aizsardzības padomes vadītājs Oleksijs Danilovs paziņoja, ka Zelenskis vienas nedēļas laikā izdzīvojis trīs slepkavības mēģinājumos. Danilovs uzsvēra Krievijas Federālā drošības dienesta (FSB) pretkara izlūkošanas virsnieku palīdzību, kuri dalījās informācijā ar Ukrainas spēkiem par divu Čečenijas slepkavu grupu plānotajiem uzbrukumiem.
2022. gada 14. aprīlī Ukrainas Nacionālās drošības un aizsardzības padomes vadītājs Oleksijs Danilovs intervijā raidsabiedrības “BBC” ukraiņu redakcijai pastāstījis, ka Ukrainas drošības dienestiem izdevies novērst vismaz piecus Krievijas diversantu mēģinājumus likvidēt Ukrainas prezidentu Volodimiru Zelenski. “Plāns bija diezgan vienkāršs un nekaunīgs: vispirms likvidēt mūsu valsts prezidentu. Tas viņiem bija galvenais uzdevums, un tika sarīkoti vairāki mēģinājumi. Pēc tam bija vēl četri mēģinājumi. Pēdējais no tiem bija 7. martā, kad saņēmām informāciju no mūsu partneriem, izlūkdienestiem, ka tiek plānota šāda operācija,” stāsta Danilovs.
Viņam arī esot zināms, ko Maskava bija iecerējusi ielikt Zelenska vietā kā Krievijai paklausīgas marionešu valdības vadītāju. Tas neesot bijis ne bijušais Ukrainas prezidents Viktors Janukovičs, ne tonedēļ noķertais oligarhs, Krievijas prezidenta Vladimira Putina draugs Viktors Medvedčuks. Danilovs nenosauc šīs personas vārdā, bet vēsta, ka tie bijuši “cilvēki ar uzplečiem, lieliem uzplečiem”, ko Kremlis bija iecerējis iecelt gan premjera, gan valsts vadītāja postenī.
ASV valsts sekretārs Entonijs Blinkens intervijā telekanālam CBS paziņoja, ka Ukrainas valdība ir sagatavojusies iespējamai Zelenska nāvei iebrukumā, taču neatklās papildu detaļas.
Ziņa par atentāta gatavošana 2023. gadā
2023. gada augustā Ukrainas drošības dienests aizturēja kādu sievieti, kura vākusi informāciju, mēģinot noskaidrot prezidenta Zelenska maršrutu pirms viņa vizītes Mikolajivas apgabalā. Dienests apgalvoja, ka aizdomās turamā palīdzējusi Krievijai plānot gaisa triecienu prezidenta vizīšu laikā 2023. gada jūnijā un jūlijā.
Korijs Mērfijs
Korijs Mērfijs (dzimis 1978. gada 13. februārī) ir bijušais kanādiešu hokejists, aizsargs. Karjeras laikā aizvadījis 91 spēli Nacionālajā hokeja līgā. Karjeras lielāko daļu aizvadījis dažādos Eiropas vadošo līgu klubos, 2015. gadā kļūstot par Zviedrijas čempionu. Kanādas hokeja izlases rindās kļuvis par 2007. gada pasaules čempionu.
Spēlētāja karjera
Pēc vairākām NCAA aizvadītām sezonām, profesionāļa karjeru Mērfijs sāka Eiropā, 2001.—02. gada sezonā spēlējot SM līgas kluba Espo "Blues" rindās. 2003.—04. un 2004.—05. gada sezonas Mērfijs aizvadīja Tamperes "Ilves" rindās, taču 2005.—06. gada sezonā spēlēja Šveices hokeja līgas kluba HC Fribourg-Gotteron sastāvā. 2006.—07. gada sezonā aizsargs atgriezās Somijā, sezonu aizvadot Helsinku HIFK rindās un izcīnot ne vien līgas labākā aizsarga, bet arī sezonas vērtīgākā spēlētāja balvu.
2010. gadā hokejists atgriezās Eiropā, divas sezonas aizvadot Šveices hokeja līgas kluba Cīrihes "Lions" rindās, taču tad pievienojās KHL klubam Minskas "Dinamo". 2013. gada pavasarī Mērfijs noslēdza divu gadu līgumu ar Zviedrijas Elitsērijas klubu Vekšes "Lakers". "Lakers" sastāvā aizvadīja turpmākās četras sezonas, 2015. gadā kļūstot par līgas čempionu. 2017.—18. gada sezonu, kas bija noslēdzošā Mērfija spēlētāja karjerā, viņš aizvadīja Karlskrona HK sastāvā.
Kanādas hokeja izlases rindās spēlējis 2007. gada Pasaules čempionātā, tajā kopā ar izlasi izcīnot čempionu titulu.
Nātres
Nātres (Urtica) ir segsēkļu grupas ģints, kurā ietilpst aptuveni 50 sugas. Ģints ir izplatīta visā pasaulē, lai gan lielākā daļa ģintī ietilpstošo sugu ir sastopamas tikai reģionāli.
Pie biežāk sastopamajām nātru sugām pieder lielā nātre (Urtica dioica) un sīkā nātre (Urtica urens). Nātres uzturā lieto kā ārstniecības augus. Lielākajai daļai sugu uz lapām un stublājiem ir dzeļmatiņi.
Daniils Sizko
Daniils Sizko (dzimis ) ir Krievijas futbolists, vārtsargs. Kopš 2018. gada spēlē FC Leningradets Leningrad Oblast sastāvā.
Nātres
Mazās, jaunās nātres lieto pārtikā, piemēram, no lapām gatavojot salātus un zupas vai pēc izžāvēšanas pagatavojot tēju. Nātres arī izmanto dažados kopšanas līdzekļos, piemēram, matu šampūnos un roku krēmos. Nātres ir barība dzīvniekiem un kukaiņiem.
2022. gada uzbrukums Doneckai
2022. gada Doneckas uzbrukums bija raķešu uzbrukums Doneckas centrā, Ukrainā Krievijas 2022. gada iebrukuma Ukrainā laikā, ko pēc Doneckas Tautas Republikas (DTR) varas iestāžu apgalvojuma esot veikuši Ukrainas bruņotie spēki. Uzbrukums notika 2022. gada 14. martā ap pulksten 11.31 pēc vietējā laika, un tā mērķis bija Universitātes iela un Artjoma iela Doneckas centrā. DTR amatpersonu sniegtā sākotnējā informācija liecina, ka uzbrukumā tika nogalināti 20 civiliedzīvotāji un 9 ievainoti. Vēlāk upuru skaits tika atjaunināts uz 23 nogalinātajiem un 28 ievainotajiem.
Vēsture
Ukrainas varas iestādes uzbrukumā vainoja Krieviju, norādot, ka tas ir viltus karogs, kas tika iestudēts, lai atspoguļotu Krievijas spēku civiliedzīvotāju nāves gadījumus Harkivā, Irpiņā un Mikolajivā. Viņi apgalvoja, ka sprādziens, šķiet, noticis no nekustīga objekta, piemēram, automašīnas bumbas. DTR varas iestādes paziņoja, ka uzbrukumu veica Ukrainas spēku izmantotā taktisko raķešu sistēma Tochka-U, kuru notriekuši DTR bruņotie spēki.
Tiek apgalvots, ka raķetes izcelsme meklējama Krievijas kontrolētajā teritorijā.
Svētā Knuta katedrāle
Svētā Knuta katedrāle (dk) jeb Odenses doms (dk) ir 14. gadsimta Dānijas baznīcas katedrāle, kas atrodas Dānijas pilsētā Odensē. Katedrālē apglabāts Dānijas karalis Knuts IV Svētais, kas, kā vēsta tradīcija, 1086. gadā tika nogalināts Odensē.
Karaļa Knuta kapeņu vietā tika uzcelta pirmā, koka Odenses katedrāle, kas tika nodedzināta 1247. gadā, pilsoņu kara laikā. Odenses bīskaps no 1286. līdz 1300. gadam lika pamatus jaunai baznīcai. Katedrāli cēla apmēram 200 gadus un to iesvētīja 1499. gadā. 1513. gadā baznīcā tika apglabāts Dānijas karalis Johans. 19. gadsimtā baznīcā tika pārapbedīts arī karalis Kristiāns II. Šeit tika pārcelts arī greznais Klausa Berga altāris, kas saglabājās caur reformācijas gadiem.
Vikipēdija vjetnamiešu valodā
Vikipēdija vjetnamiešu valodā (vi) ir bezmaksas tīmekļa enciklopēdijas Vikipēdijas vjetnamiešu valodas versija. Tā darbojas kopš 2002. gada novembra. Pēc 2014. gada datiem tajā ir vairāk kā 1 miljons rakstu. Tā ir vienpadsmitā lielākā Vikipēdijas versija pēc rakstu skaita. Pilnīgākajiem un kvalitatīvākajiem rakstiem tiek piešķirts vērtīga vai laba raksta statuss.
Henriks Pontopidans
Henriks Pontopidans (da; dzimis, miris ) bija dāņu rakstnieks.
Gartner
Gartner, Inc. ir ASV informācijas tehnoloģiju pētījumu un konsultācijas pakalpojumu uzņēmums. Dibināts 1979. gadā. Galvenais birojs atrodas Stemfordā.
Gartner nodarbojas ar informācijas analīzi, palīdzot lēmumu pieņemšanas procesā biznesā un valsts sektorā dažādās nozarēs, piemēram, augstajās tehnoloģijās, informācijas tehnoloģijās, telesakaros.
Uzņēmuma akcijas tiek kotētas Ņujorkas fondu biržā (kods IT).
Vēsture
Uzņēmumu Gartner Group, Inc. 1979. gadā dibināja Gideons Gārtners un Deivids Steins, lai piedāvātu pētījumu un analīzes pakalpojumus informācijas tehnoloģiju jomā, specializējoties informācijā par IBM un tā produktiem. 1985. gadā izveidots meitas uzņēmums Gartner Group Securities, kas nodarbojās ar biržas un investīciju informāciju. 1986. gadā Gartner Group veica sākotnējo publisko piedāvājumu. 1988. gada jūnijā uzņēmumu par 90,3 miljoniem ASV dolāru nopirka Londonā bāzēta reklāmas aģentūra Saatchi & Saatchi. 1990. gadā Gartner Group kapitāldaļas izpirka vairākas tā vadības personas, ar finansējumu no Bain Capital un Dun & Bradstreet. 1993. gadā uzņēmums atkal kļuva publisks. 1993. gadā tas nopirka uzņēmumu Real Decisions (tagad Gartner Measurement) un New Science. 1994. gadā iegādāts datorapmacības produktu izstrādātāja Relational Courseware, Inc. vairākums kapitāldaļu. 1995. gadā nopirkts IT konsultāciju uzņēmums Dataquest (tagad Gartner Dataquest); Japānā izveidota nodaļa. 1996. gadā iegādāts interneta tirgotājs Fox Industries, Itālijas konsultāciju uzņēmums Nomos Ricerca, IT apmācību produktu nodrošinātājs J3 Learning un uzņēmums Mindware Technologies.
2000. gadā uzņēmums nosaukums mainīts uz Gartner, Inc. 2005. gadā nopirkts uzņēmums Meta Group. 2009. gadā iegādāts analīzes uzņēmums AMR Research. 2010. gadā nopirkts Burton Group. 2014. gadā iegādāts programmatūras pētniecības un analīzes uzņēmums Software Advice. 2015. gadā nopirkts programmatūras salīdzināšanas un izvēles platformas GetApp uzturētājas Nubera. 2017. gadā iegādāts pētniecības un konsultāciju uzņēmums CEB Inc. un biznesa inteliģences uzņēmums L2.
Vladislavs Fokins
Vladislavs Fokins (dzimis 1986. gada 8. jūnijā) ir krievu hokejists, vārtsargs. Pašlaik (2015) Fokins spēlē Kontinentālās hokeja līgas kluba Hantimansijskas "Jugra" rindās.
Spēlētāja karjera
Profesionāļa karjeru Fokins sāka 2006.—07. gada sezonā Krievijas Augstākās līgas kluba Ļeņinogorskas "Neftyanik" rindās. Sezonas otrajā pusē Fokins pievienojās Čeļabinskas "Mechel" rindām.
2015. gada maijā pārcēlās uz Hantimansijskas "Jugra", noslēdzot ar klubu viena gada līgumu.
Pasaules čempionāts ziemeļu slēpošanā
Pasaules čempionāts ziemeļu slēpošanā ir čempionāts, kas apvieno trīs ziemeļu slēpošanas disciplīnas: distanču slēpošanu, tramplīnlēkšanu un ziemeļu divcīņu, kas ir abu iepriekšminēto disciplīnu kombinācija. To organizē Starptautiskā slēpošanas federācija. Tas notiek kopš 1925. gada vīriešiem, bet sievietes tajā piedalās no 1954. gada. No 1925. gada līdz 1939. gadam pasaules čempionāts notika katru gadu, ieskaitot olimpiskos gadus. Pēc Otrā pasaules kara no 1950. gada līdz 1982. gadam tas notika reizi četros gados, bet kopš 1985. gada tas notiek nepāra gados.
Latvijas Nacionālās bibliotēkas Atbalsta biedrība
Latvijas Nacionālās bibliotēkas Atbalsta biedrība (LNB Atbalsta biedrība) ir nevalstiska sabiedriskā labuma organizācija. Tā dibināta 1998. gadā, kad Jaunajā Rīgas teātrī pulcējās ap 200 sabiedrībā zināmi dažādu nozaru pārstāvji un viedokļu līderi, lai paustu atbalstu un aizstāvētu ideju par jaunas, mūsdienīgas LNB ēkas celtniecību. Sanāksmes dalībnieki vienojās apvienot intelektuālos un finanšu resursus un dibināt LNB Atbalsta fondu (tagad — biedrību). Šī ir pirmā šāda veida nevalstiskā organizācija Latvijā.
Biedrības sākotnējais mērķis laika gaitā kļuvis vērienīgāks, tās darbība — daudzpusīgāka un daudzveidīgāka. Šodien LNB Atbalsta biedrība piesaista finanšu atbalstu, pārstāv bibliotēku intereses, īsteno valsts mēroga labdarības aktivitātes, lai Nacionālā bibliotēka un bibliotēkas visā Latvijā kļūtu par mūsdienīgu informācijas telpu, saturā un iespējās bagātiem kultūras, izglītības un sabiedriskās dzīves centriem.
Kopš 2005. gada LNB Atbalsta biedrībai piešķirts sabiedriskā labuma organizācijas statuss. Tās darbība un aktivitātes iespējamas, pateicoties ziedotāju atbalstam. Kopumā biedrība ziedojumos līdz šim saņēmusi ap 2 miljoniem eiro un būtiski sekmējusi bibliotēku modernizāciju un zināšanu sabiedrības veidošanos Latvijā. Pateicībā par ziedojumu, cilvēku vārdi un uzņēmumu nosaukumi tiek iemūžināti LNB ēkā.
Valdes priekšsēdētāja: Undīne Būde
Direktore: Kārina Pētersone
Valde: Undīne Būde, Jānis Dripe, Dzintra Dzene, Kārina Pētersone, Olita Rozenberga, Tadeušs Surgofts, Ruta Svaža, Inese Zandere, Rūta Briede.
Uzticības padome: Arvils Ašeradens, Imants Freibergs, Jānis Stradiņš, Viesturs Tamužs, Guntis Ulmanis, Ramona Umblija, Andrejs Vasiļjevs, Māra Zālīte, Irīna Pīgozne.
Biedrības logo: Gunāra Birkerta radītā Gaismas pils skice.
Biedrības mērķis
Finansiāli un intelektuāli atbalstīt Latvijas Nacionālo bibliotēku un mūsdienīgas bibliotēku sistēmas attīstību valstī.
Biedrības uzdevums
Panākt Latvijas Nacionālās bibliotēkas izveidošanu par demokrātisku, kompleksu, katram cilvēkam brīvi pieejamu izglītības, zinātnes, kultūras un komunikācijas centru.
Nozīmīgākie projekti 1998.—2019
Dalība LNB projekta Uzraudzības padomē
LNB jaunās ēkas būvniecības laikā no 2003. līdz 2014. gadam LNB Atbalsta biedrība darbojās Latvijas Republikas Finanšu ministrija s izveidotajā LNB projekta īstenošanas Uzraudzības padomē. Kā nevalstiska organizācija Biedrība pārstāvēja sabiedrības intereses, sniedzot pārliecību, ka LNB projektam paredzētie līdzekļi tiek tērēti lietderīgi un atklāti.
Izglītojoša datorspēle bērniem „Uzcel Gaismas pili!”
2007. gadā biedrība radīja izglītojošu datorspēli bērniem „Uzcel Gaismas pili!” latviešu, krievu un angļu valodā. Izmantojot mūsdienu tehnoloģijas, bērni iepazina LNB jauno ēku, latviešu kultūru un literatūru viņiem interesantā un saprotamā veidā. Datorspēle iekļuva starptautiskā izglītojošo mediju konkursa “Japan Prize 2009” finālā un saņēma laikraksta Diena Gada balvu kultūrā. Datorspēles projekta vadītājs — producents Bruno Aščuks, scenārija autore — Nora Ikstena, programmētājs — Raimonds Ūdris, mākslinieki — Harijs Brants, Egils Mednis un Indulis Gailāns.
Biedrība desmit gadus (2007—2017) rīkoja konkursu „Pagasta bibliotekārs — Gaismas nesējs”. Balvas piešķīra pagastu bibliotekāriem, kuri aktīvi un pašaizliedzīgi darbojās savā pagastā un bibliotēkā, veidoja to par mazo gaismas pili, neaizstājamu izglītošanās un kultūras centru, mājīgu satikšanās un aktivitāšu vietu vietējiem iedzīvotājiem. Konkursa mērķis bija celt bibliotēku prestižu un novērtēt pagastu bibliotekāru darbu.
Tiešraide no Gaismas pils būvlaukuma
Gaismas pils celtniecības laikā (2008—2014) Biedrība nodrošināja tiešraidi no būvlaukuma, ļaujot ikvienam sekot līdzi jaunās bibliotēkas tapšanai. Filmētais materiāls ir saglabāts kā dokumentāla liecība par Gaismas pils būvniecību — mākslinieks Jānis Garančs no tiešraides kameru kadriem radījis video, kas minūtes laikā ļauj aptvert visu bibliotēkas celtniecības periodu.
Ekonomiskās krīzes laikā 2008. gadā biedrība uzsāka projektu “Atbalsts LNB krājumam” un aicināja uzņēmējus un privātpersonas ziedot bibliotēkas krājuma papildināšanai. Biedrības savāktie ziedojumi nepietiekama valsts finansējuma apstākļos ļāva LNB iegādāties aktuālāko un vērtīgāko nozaru literatūru un e-grāmatas, kā arī veikt digitalizēšanu.
Skolēnu ekskursijas Gaismas pils būvlaukumā
Gaismas pils celtniecības laikā LNB Atbalsta biedrība piedāvāja bezmaksas ekskursijas bibliotēkas būvlaukumā skolēniem no visas Latvijas. Bērniem bija iespēja kļūt par lieciniekiem 21. gadsimta nozīmīgākās kultūras celtnes celtniecībai.
Labdarības projekts „Sirsniņa prasa, lai bērniņš lasa” Biedrības organizētais labdarības projekts palīdzēja LNB Bērnu literatūras centram īstenot lasīšanas veicināšanas programmu „Bērnu, jauniešu un vecāku žūrija”, piesaistot ziedojumus grāmatu iegādei bibliotēkām.
LNB veco ēku iemūžināšana fotogrāfijās
Lai saglabātu kultūrvēsturisko atmiņu nākamajām paaudzēm, sadarbībā ar fotostudiju F64 un fotogrāfu Gati Rozenfeldu 2011. gadā fotogrāfijās iemūžinātas visas ēkas, kurās savulaik atradusies LNB. Iegūts bagātīgs un plašs fotomateriāls vēsturei, arhīvam, atmiņai, publicitātei. Fotogrāfijās īpaša uzmanība pievērsta interjera detaļām — trepēm, liftiem, kokgriezumiem, vitrāžām, griestu gleznojumiem.
Lasīšanas veicināšanas programma “Grāmatu starts”
No 2013. gada LNB Atbalsta biedrība palīdz īstenot LNB Bērnu literatūras centra lasīšanas veicināšanas programmu pirmsskolas vecuma bērniem „Grāmatu starts”. "Grāmatu starts" ir mazo bērnu pirmā tikšanās ar bibliotēku. Bērni iepazīst bibliotēkas telpas un piedāvājumu, notiek kopīga grāmatu lasīšana, radošas un izglītojošas nodarbības, lai bibliotēkas apmeklējums ģimenei kļūtu par regulāru pasākumu.
Tautas grāmatu plaukts
2013. gadā biedrība palīdzēja uzsākt akciju “Īpaša grāmata īpašā plauktā”, aicinot ikvienu bibliotēkas draugu dāvāt Tautas grāmatu plauktam sev nozīmīgu grāmatu ar titullapā ierakstītu vēstījumu vai personisku stāstu. Tautas grāmatu plaukts ir arhitekta Gunāra Birkerta veidota grāmatu siena kā viens no LNB ēkas centrālajiem elementiem. Nodot savu grāmatu Tautas grāmatu plauktam iespējams joprojām. Interneta vietnē www.tautasgramatuplaukts.lv var iepazīties ar dāvināto grāmatu un dāvinātāju sarakstu.
Sižetu cikls „Septiņas Eiropas Gaismas pilis” Sadarbībā ar LNB un producentu grupu “Hansa Media” 2014. gadā Biedrība radīja TV sižetu ciklu par Igaunijas, Somijas, Zviedrijas, Vācijas, Francijas, Polijas un Dānijas Nacionālajām bibliotēkām. Stāsti par septiņu Eiropas valstu bibliotēkām, to arhitektūru, saturu, funkcionalitāti un piedāvājumu lietotājiem bija skatāmi LTV1 raidījumā „Viss notiek”, tie ļāva Latvijas iedzīvotājiem ielūkoties citu valstu bibliotēkās un iepazīt modernu bibliotēku ikdienas darbu, lai sagatavotos un iedvesmotos savas Gaismas pils atvēršanai.
Informatīvie izdevumi par Gaismas pili
LNB Atbalsta biedrība sagatavojusi un izdevusi vairākus vizuāli, saturiski un poligrāfiski kvalitatīvus bukletus un izdevumus par LNB, kas latviešu un angļu valodā sniedza svarīgāko informāciju par bibliotēku, tās jauno ēku, būvniecības procesu, Gaismas pils arhitektu Gunāru Birkertu, bibliotēkas saturu, piedāvājumu un iespējām.
LNB Atbalsta biedrība iesaistījās Gaismas pils atvēršanas pasākumu plānošanā un organizēšanā. Kopā ar LNB īstenota akcija, kurā par Gaismas pils atklājējiem kļuva aptuveni tūkstotis cilvēku no visas Latvijas, rīkots pateicības pasākums LNB ziedotājiem un ziedotāju sienas atklāšana, Gaismas pils inaugurācijas ceremonija un publiskais pasākums „Salasīšanās”.
Fotoizstāde „Latvijas mazās gaismas pilis”
Biedrības un arhitekta Jāņa Dripes izveidotajā ceļojošajā fotoizstādē un katalogā „Latvijas mazās gaismas pilis” var iepazīt 59 Latvijas skaistākās bibliotēkas, kas pēdējos desmit gados uzceltas no jauna vai piedzīvojušas pozitīvas pārmaiņas.
"Steinway & Sons" koncertflīģelis LNB Ziedoņa zālei
Pateicoties ziedotājiem, biedrība palīdzēja iegādāties un segt pusi izmaksu, lai LNB Ziedoņa zālē klausītājus priecētu viens no pasaulē lieliskākajiem instrumentiem — Steinway & Sons Grand Piano flīģelis.
Fotoizstāde “Gaismas pils un Gaismas tīkls”
Triloģija “The Glass Mountain”
2016. gadā Biedrība izdeva triloģiju “The Glass Mountain” (“Stikla kalns”), kuras autors ir ASV dzīvojošais latvietis Vilis Inde. Triloģijas centrā ir Raiņa lugas “Zelta zirgs” tulkojums mūsdienīgā angļu valodā ar Miķeļa Fišera ilustrācijām. Lugu papildina grāmata par Latvijas vēsturi un grāmata par Gaismas pili kā simbolisku celtni.
Draugu telpa
2017. gada aprīlī LNB 1. stāvā biedrība atvēra Draugu telpu — vietu suvenīriem, grāmatām, notikumiem un telpu, kur pulcēties un tikties bibliotēkas draugiem.
“Bibliotēkas, kas palīdzēja izaugt Latvijai”
Atzīmējot Latvijas simtgadi un LNB Atbalsta biedrības 20. darbības gadu, 2018. gadā izveidota ceļojošā izstāde un katalogs „Bibliotēkas, kas palīdzēja izaugt Latvijai”. Izstādē un katalogā atspoguļoti stāsti par 12 Latvijas publiskajām bibliotēkām, kurām ir simboliska nozīme Latvijas tapšanā par valsti.
Nacionālās enciklopēdijas sējums „Latvija”
Biedrība ir palīdzējusi LNB laist klajā Nacionālās enciklopēdija s sējumu “Latvija” un izdot tās papildtirāžu. Nacionālās enciklopēdijas drukātais sējums “Latvija” ir populārzinātniska enciklopēdija latviešu valodā.
2019. gadā pilnveidota un lasītājiem no jauna atvērta LNB Bērnu literatūras centra lasītava. Lasītavas jaunais vizuālais veidols ir LNB Atbalsta biedrības dāvana bibliotēkas simtgadē. Lasītavas pilnveides projektu īstenoja LNB Atbalsta biedrība un LNB sadarbībā ar Latvijas arhitektu biroju "Gaiss", mākslinieci Rūtu Briedi un uzņēmumu "Latvijas Finieris". Iedvesmojoties no ārvalstu labākajiem piemēriem, ņemot vērā bērnu intereses un saglabājot esošos veiksmīgos interjera risinājumus, vide bērniem veidota vizuāli mūsdienīga, aicinoša, viegli transformējama, piemērota dažāda vecuma lasītājiem un daudzveidīgai pasākumu programmai.
Marinas Kosteņecka s atmiņu krājums „Mans XX gadsimts“
2019. gadā biedrība klajā laida publicistes un rakstnieces Marinas Kosteņeckas atmiņu krājumu “Mans XX gadsimts”. Atmiņu krājumu veido divas grāmatas — “Mans XX gadsimts” un “Vēstules no XX gadsimta” latviešu un krievu valodā. Rakstniece grāmatās dalās ar savu dzīvesstāstu, atmiņām par Latvijai izšķirošiem nesenās vēstures notikumiem un unikālu laikmeta liecību — Atmodas laikā no lasītājiem un atbalstītājiem saņemtām vēstulēm.
Ungurpils senkapi
Ungurpils senkapi jeb Čūsku kalniņš ir valsts nozīmes aizsargājams arheoloģijas piemineklis Limbažu novada Alojas pagasta Ungurpils ciemā, Ungurpils parka dienvidaustrumos Ungurpils dzirnavu ezera krastā. Čūsku kalniņš ir konusveidīgs uzkalns. Spriežot pēc tā ārējā izskata, Čūsku kalniņš ir agrā metālu laikmeta senkapu uzkalniņš.
Foļvaroka (Šķeltovas pagasts)
Foļvaroka, arī Foļvarka, ir ciems Aglonas novada Šķeltovas pagastā. Izvietojies pagasta rietumu daļā 2 km no pagasta centra Šķeltovas, 15 km no novada centra Aglonas un 243 km no Rīgas.
Apdzīvotā vieta izvietojusies netālu no autoceļa V636 un V676, Foļvarkas ezera rietumu krastā.
Dernels Nērss
Dernels Nērss (en, dzimis ) ir Kanādas hokejists, spēlē aizsarga pozīcijā. Pašlaik (2022) Nērss pārstāv NHL komandu Edmontonas "Oilers". Iepriekš Nērss ir spēlējis AHL komandās Oklahomasitijas "Barons" un Beikersfīldas "Condors". Nērsu Edmontonas "Oilers" draftēja 2013. gada NHL drafta pirmajā kārtā.
Kanādas hokeja izlases sastāvā ir spēlējis 2018. gada Pasaules čempionātā.
Miķelis Strazdiņš
Miķelis Strazdiņš (dzimis, Aizputē — ?) bija latviešu gleznotājs. Mācījies Jūdela Pēna mākslas skolā Vitebskā, Kārļa Hartmaņa studijā Liepājā, pēc tam no 1921. gada mācījies Latvijas Mākslas akadēmijā pie Jāņa Roberta Tillberga.
Izstādēs piedalījies no 1928. gada. 1939. gadā piedalījies biedrības „Rosme” izstādē. No 1944.—1946. gadam strādājis Latvijas Valsts Vēstures muzejā kā mākslinieks-restaurators. 1945. gadā piedalījies Padomju Latvijas 5 gadu jubilejai veltītajā mākslas izstādē Rīgā.
1450. gads
1450. gads bija parastais gads, kas pēc Jūlija kalendāra sākās ceturtdienā.
Artjoms Solomatovs
Artjoms Solomatovs (dzimis ) ir Latvijas futbolists, aizsargs. Kopš 2012. gada spēlē FK Ventspils sastāvā.
Jersikas pilskalns
Jersikas pilskalns ir Indriķa hronikā aprakstītās ķēniņa Visvalža Jersikas pils (la, ltg ) vieta tagadējā Līvānu novada Jersikas pagastā. Senā pils, ko ķēniņš Visvaldis dēvēja par savu tēvu mantojumu, atradās Daugavas labajā krastā iepretī Dignājas pilij.
Raksturojums
Jersikas pilskalns atrodas Daugavas labajā krastā starp divām nelielām upītēm ar dziļām gravām. Daugavas krasta pusē tas ir 18 m augsts, bet ziemeļu pusē mākslīgi nocietināts ar 2 m augstu uzbērumu, skaitot no 100 m garā un 75 m platā plakuma. Arheoloģiskie izrakumi liecina par desmit apdzīvotības slāņiem, no kuriem senākais datējams ar 1. gadu tūktoti p.m.ē., bet jaunākais ar 14. gadsimtu. Visintensīvākā seno latgaļu kultūrai raksturīgā dzīve te norisinājusies no 10. gadsimta līdz 13. gadsimta sākumam. Pilskalna tuvumā atklāts kapulauks, kas daļēji pētīts; atsegti 32 seno latgaļu apbedījumi (10.-14.gs.); pēc arheoloģiskā materiāla vērojami sakari gan ar senkrieviem (kakla rotas, piekariņi), gan lietuvjiem (kaps ar zirga apbedījumu).
Nosaukums
Jersikas pils vārda izcelšanās nav skaidra, iespējams, ka pamatā ir seno vikingu vārds gerz-kr, kas tika attiecināts uz tirgotājiem, kas brauca pāri jūrai uz Garderīki. Livonijas Konfederācijas laikos Jersikas pilskalnu vēl arvien dēvēja par "ķēniņa citadeli" (la), ko 16. gadsimtā slāviskoja par "cara pili" (pl, ru, de).
Vēsture
Jersikas pils (castrum) un pilsēta (urbs, civitas) pirmo reizi pieminēta Indriķa hronikas 1203. gada notikumu aprakstā. Jersika bija Letijas (Latgales) pārvaldes un garīgās dzīves centrs, kas kontrolēja Daugavas tirdzniecības ceļu. Hronikā tā aprakstīta kā bagāta apcietināta pilsēta ar vārtiem, pareizticīgo baznīcām, kurās bija zvani un svētbildes, savukārt pilī bija sudraba rotas un purpurs. 1209. gadā to ieņēma bīskaps Alberts, bet 1212. gadā Jersikas pilī bīskaps Alberts un Polockas kņazs Valdemārs noslēdza draudzības un tirdzniecības līgumu, ar ko Polockas valsts atteicās par labu Līvzemes bīskapijai no savām tiesībām uz Letiju un Līvzemi un “atslēdza” vācu preciniekiem Daugavas tirdzniecības ceļu. Šī lūguma teksts nav uzglabājies, bet atstāstīts Indriķa hronikā (XVL. 2). 1214. gadā krustneši izlaupīja un nodedzināja Jersikas pili. Pēc ķēniņa Visvalža nāves 1239. gada 19. aprīlī Rīgas bīskaps Nikolajs ar domkapitula un vasaļu piekrišanu atdāvināja Livonijas ordenim pusi no Jersikas pils (locum castri) līdz ar visiem lauku piederumiem, tiesībām un desmito tiesu. Jersikas pils vēlāk kļuva par nocietinājumu uz Rīgas arhibīskapijas un Livonijas ordeņa valsts robežas. Pēdējo reizi Jersikas pils vieta minēta 1375. gadā, kad tās tuvumā lietuviešu karaspēks šķērsoja Daugavu.
Izrakumi
19. gadsimtā pieauga interese par viduslaiku hronikā minētās Jersikas pils vietu Daugavas krastā. Par pilskalna atrašanās vietu bija dažādas hipotēzes, no kurām populārākās bija Lokstenes pils vieta pie Stukmaņu muižas un pilskalns blakus Pilskalnu mājām (de) uz dienvidiem no Līvāniem. 1939. gada arheoloģisko izrakumu atradumi Franča Baloža vadībā liecināja par labu Līvānu hipotēzei. Izrakumi pilskalnā notika arī 1990.-1997. gadā (vad. Ēvalds Mugurēvičs).
Gabriels Paulista
Gabriels Paulista (pt, dzimis ) ir Brazīlijas futbolists, spēlē aizsarga pozīcijā. Pašlaik (2021) Paulista pārstāv La Liga komandu Valencia CF.
Karjera
Gabriels Paulista savu karjeru sāka Brazīlijas klubā Vitória. Vēlāk spēlēja Villarreal CF un Arsenal FC. 2017. gadā pievienojās Valencia CF.
Sasniegumi
Arsenal
Valencia
Dario Ardžento
Dario Ardžento (it, dzimis ) ir itāļu kinorežisors, kinoproducents, scenārists, aktieris un kritiķis. Vislabāk pazīstams ar savām 70. un 80. gadu šausmu jeb giallo žanra filmām. Ardžento tiek uzskatīts par vienu no ietekmīgākajiem un nozīmīgākajiem šausmu filmu režisoriem.
Kopā ar Serdžo Leoni un Bernardo Bertoluči sarakstījuši scenāriju Leones filmai "Reiz rietumos" (1968).
Grifita
Grifita var būt:
21 Savage
Šajā Bins Abrahams Josefs (dzimis 1992. gada 22. oktobrī), profesionāli pazīstams kā 21 Savage, ir reperis Atlantā, Džordžijas štatā, ASV. Dzimis Londonā, viņš septiņu gadu vecumā kopā ar māti pārcēlās uz Atlantu. Viņš kļuva pazīstams pēc divu miksteipu izdošanas 2015. gadā, bet pēc tam sasniedza starptautisku ievērību, izdodot EP Savage Mode (2016) sadarbībā ar Metro Boomin; tā singli "X" (ar Future) un "No Heart" iekļuva labāko 40 Billboard Hot 100 un 21 Savage profils arī vēlāk tika palielināts ar viesa funkciju Dreika 2016. gada singlā "Sneakin'". Pēc tam 2017. gada janvārī viņš parakstīja ierakstīšanas līgumu ar Epic Records.
21 Savage arestēja ASV Imigrācijas un muitas dienesta (ICE) 2019. gada 3. februārī. Amatpersonas atklāja viņa Lielbritānijas pilsoņa statusu, kurš ieceļoja ASV 2005. gada jūlijā un nelikumīgi pārsniedza H-4 vīzu, kuras termiņš beidzās 2006. gadā. Viņam tika piešķirta ķīla 12. februārī, un nākamajā dienā viņš tika atbrīvots, gaidot iznākumu paātrinātā deportācijas tiesas sēdē, kas sākotnēji bija plānota 9. aprīlī, bet vēlāk tika atlikta uz nenoteiktu laiku, 21 Savage advokātam paziņojot, ka viņš ir likumīgs. dzīvoja ASV vairākus gadus pirms 2005. gada H-4 vīzas.
Edgars Sukurs
Edgars Sukurs (dzimis, miris 2009. gadā) bija latviešu aktieris.
1947. gadā sācis strādāt Valmieras teātrī. 1974. gadā nosaukts par Latvijas PSR Nopelniem bagāto mākslinieku.
Bija precējies ar aktrisi Astru Baumani, abu meita Terēze Lasmane arī ir aktrise.
Jasuo Fukuda
Jasuo Fukuda (ja, Fukuda Yasuo; dzimis ) ir japāņu politiķis, bijušais valsts premjerministrs (2007—2008).
Edgars Sukurs
Filmējies filmās "Likteņa līdumnieki", "Vienas vasaras zieds", "Suns, kurš prata dziedāt", "Vilkaču mantiniece", "Apbraucamais ceļš", "Fronte tēva pagalmā", "Saulessvece", "Vilkatis Toms", "Melnā vēža spīlēs" un "Vella kalpi Vella dzirnavās".
Jasuo Fukuda
Laikā no 2000. līdz 2004. gadam trīsarpus gadus bija Japānas valdības galvenais sekretārs, kļuva par ilgāk amatā esošo sekretāru Japānas vēsturē. 2007. gadā pēc premjerministra Šindzo Abes atkāpšanās Fukuda tika ievēlēts par Japānas Liberāldemokrātiskās partijas prezidentu un tā paša gada septembrī kļuva par Japānas premjerministru. Viņš kļuva par pirmo premjerministru, kura tēvs (Takeo Fukuda) arī bijis šajā amatā. 2008. gada 1. septembrī Fukuda paziņoja par atkāpšanos no amata.
Ei, jūs tur!
Sižets
Rokoperu "Ei, jūs tur!" Imants Kalniņš sarakstīja 1971. gadā. Tās libreta autors ir komponista brālis dzejnieks Viktors Kalniņš, librets veidots pēc armēņu izcelsmes amerikāņu rakstnieka Viljama Sarojana viencēliena motīviem.
Rokoperas galvenais varonis Viņš ir jauns dumpinieks, kurš ar savu bandu ieradies kādā mazā pilsētiņā un par nekārtību izraisīšanu nokļuvis apcietinājumā. Tur viņš satiek Viņu (Keitī), deviņpadsmitgadīgu meiteni, kura uzkopj telpas. Abi kopā sapņo par kopīgu nākotni un došanos uz Sanfrancisko, tomēr viņu sapņiem nav lemts piepildīties: saniknotie pilsētiņas iedzīvotāji spriež jauneklim linča tiesu.
Dziļi sarkans
"Dziļi sarkans" (it) ir 1975. gada Itālijas giallo šausmu filma, kuras režisors un viens no scenārija autoriem ir Dario Ardžento. Flimā galvenās lomas atveido Deivids Hemingss, Daria Nikolodi, Gabriele Navija, Maša Merīla un Klāra Kalamaja.
Filma vēsta par mūziķi Markusu (Hemingss), kurš izmeklē vairākas slepkavības, pēc tam, kad ir liecinieks viņa kaimiņienes nogalināšanā.
"Dziļi sarkans" pirmizrāde notika. Filma guva gan kritiskus, gan komerciālus panākumus. Filma tiek uzskatīta par vienu no giallo žanra labākajām filmām, kā arī par vienu no labākajiem Ardžento darbiem.
Daniels Romanovičs
Daniels Romanovičs jeb Galīcijas Danilo (, be; ap 1201—1264) bija Galīcijas-Volīnijas kņazs (ar pārtraukumiem 1205-1206, 1211-1212, 1229-1231, 1233-1235, 1238-1254) tagadējās Ukrainas un Baltkrievijas rietumdaļas teritorijā. Pēc tam, kad viņš īslaicīgi pakļāva Kijivu, 1253. gadā Romas pāvests viņam piešķīra Krievzemes karaļa titulu (rex Rutheniae).
Dzīvesgājums
Dzimis Volīnijas kņaza Romāna Mstislaviča un viņa sievas Annas ģimenē, kas 1199. gadā saviem īpašumiem pievienoja arī Galīcijas kņazisti. 1205. gadā pēc tēva nāves Daniels četru gadu vecumā mantoja Galīcijas-Volīnijas valdnieka titulu, tomēr jau 1206. gadā Novgorodas-Severskas kņazs Vladimirs Igorjevičs padzina Danielu Romanoviču kopā ar māti un brāli no Galīcijas. 1211. gadā viņš uz brīdi atguva varu ar ungāru un poļu palīdzību. Tomēr 1214. gadā ungāru karalis Andrejs II iekaroja Galīciju un 1215. gadā panāca, ka viņa dēlu Kolomanu Romas pāvests Inocents III ļāva kronēt par "Galīcijas un Vladimirijas ķēniņu" (rex Galiciae et Lodomeriae). Savukārt Novgorodas kņazs Mstistlavs Mstistlavičs Veiksmīgais (Удатный) noslēdza savienību no varas atstumto kņazu Danielu Romanoviču un 1215.-1216. gadā, pēc tam 1219. un 1221. gadā atkārtoti atņēma Galīciju ungāriem.
1219. gadā kopā ar brāli Vasiļko noslēdza miera līgumu ar Lietuvas kunigaišiem. Lietuviešu pusi pārstāvēja 21 karadraudžu vadītāji kunigaiši, starp 5 vecākajiem (lielkungiem) minēts arī Mindaugs. 1223. gadā piedalījās Kalkas kaujā.
1238. gadā kņazs Daniels Romanovičs devās karagājienā uz ziemeļiem pret Vācu ordeni un iekaroja Drohičinas pili, par ko hronikā esot saglabājies ieraksts "Mūsu dzimteni nenākas turēt krustnešiem Templiešiem, kurus sauc par Zālamana dēliem" (Не идёт держать нашу родину крижевникам, темпличам, которых называют соломоновичами.). 1239. gadā viņš pakļāva arī Turovas-Pinskas kņazisti un 1240. gadā ieņēma Kijevu, kļūdams par pēdējo no mongoļiem vēl neatkarīgo Kijivas lielkņazu. Mongoļu iebrukuma laikā patvērās Ungārijā un Polijā, tikai 1245. gadā galīgi uzvarēja savu konkurentu kņazu Rostislavu Mihailoviču un ieguva varu Galīcijā, piekrizdams kļūt par Zelta Ordas vasali.
1253. gadā Romas pāvests Inocents IV izsludināja krusta karu pret mongoļiem-tatāriem, aicinot tajā piedalīties kristītos Livonijas, Bohēmijas, Morāvijas, Serbijas, Pomerānijas un Lietuvas iedzīvotājus. Lai krusta karā iesaistītu arī Krievzemes kristiešus, viņš 1254. gadā piešķīra lielkņazam Danielam Romanovičam titulu Krievzemes karalis (rex Rutheniae).
Viņa dēls Švarns (Шварн Данилович, 1264-1269) bija Lietuvas karaļa Mindauga meitas vīrs, no 1267. gada Lietuvas dižkunigaitis. Otrs dēls Ļevs Daņilovičs (Лев Данилович, 1269 - ap 1301) mantoja Galīciju un Volīniju.
Ivans Baturins
Ivans Baturins (dzimis ) ir Latvijas futbolists, vārtsargs. Kopš 2021. gada spēlē Igaunijas Meistarlīgas kluba TJK Legion sastāvā.
Sādjervs
Sādjervs (et) ir ezers Igaunijā uz ziemeļiem no Tartu. Ezers atrodas drumlinu ainavu apvidū un izstiepts ziemeļrietumu - dienvidaustrumu virzienā, 6 kilometru garumā. Tas ir līdz 25 metriem dziļš. Notece pa Mudajegi upi Emajegi baseinā.
Gailava
Gailava (arī Gailova) ir ciems Viļakas novada Susāju pagastā. Izvietojies pagasta ziemeļrietumos 19,3 km no pagasta un novada centra Viļakas un 240,1 km no Rīgas.
Apdzīvotā vieta izvietojusies nomaļus no valsts autoceļiem, Bolupes krastā. Uz ziemeļaustrumiem no ciema atrodas ciems ar līdzīgu nosaukumu - Kupravas pagasta Gailova.
Fama Le Thao Ngujena
Fama Le Thao Ngujena (vi; dzimusi ) ir Vjetnamas starptautiskā lielmeistare šahā (2011).